Sag om prøvelse af et afslag på prøveløsladelse, jf. straffelovens § 38 og straffuldbyrdelseslovens § 112, nr. 6
Ret: Retten i Glostrup (1. instans)
Faggruppe: Straffesag — Øvrige straffesager
Sagsemner: Strafferetlige sanktioner og andre foranstaltninger;
Straffuldbyrdelse;
Udlændinge;

/

Retten i Glostrup

K E N D E L S E

afsagt den 15. juni 2011

Rettens nr. 15-2227/2011

Direktoratet for Kriminalforsorgen
mod
Domfældte
CPR nr. (Født 1949)

Sagen drejer sig om prøvelse af et afslag på prøveløsladelse, jf. straffelovens §
38 og straffuldbyrdelseslovens § 112, nr. 6.

Sagen og parternes påstande

Direktoratet for Kriminalforsorgen traf den 27. januar 2011 afgørelse om, at
Domfældte, Statsfængslet i Vridsløselille, ikke kunne prøveløslades på
daværende tidspunkt.

Domfældte har den 16. februar 2011 gennem sin advokat anmodet om, at
afgørelsen blev indbragt for retten, der har modtaget sagen den 9. marts 2011.

Retten har beskikket advokat for Domfældte. Sagen er behandlet på skriftligt
grundlag.

Direktoratet for Kriminalforsorgen har påstået afgørelsen af 27. januar 2011
stadfæstet, subsidiært er der påstået hjemvisning med henblik på fastsættelse af
vilkår.

Domfældte har påstået ændring af Direktoratet for Kriminalforsorgens
afgørelse af 27. januar 2011, således at det bestemmes, at Domfældte på
daværende tidspunkt og i hvert fald på nuværende tidspunkt skal løslades på
prøve. Subsidiært er der nedlagt påstand om hjemvisning med henblik på
fastsættelse af vilkår.

Sagens oplysninger

Domfældte afsoner Østre Landsrets dom af 11. september 2002 på fængsel i 10
år for overtrædelse af straffelovens § 237, jf. § 21, § 288, stk. 2, jf. stk. 1, nr. 1,
samt våbenlovens § 2, jf. § 1, stk. 1, nr. 1 og nr. 2. Ved dom-men blev det
bestemt, at han skulle udvises af Danmark med indrejseforbud for bestandig.
Afgørelsen om udvisning med indrejseforbud for bestandig blev stadfæstet af
Højesteret ved dom af 15. august 2003.

Std 75327



/

side 2

Domfældte havde den 18. marts 2009 udstået 2/3 af straffen. Datoen for endt
straf er den 18. juli 2012.

Det fremgår af dommen af 11. september 2002, at Domfældte, der er al-giersk
statsborger, tidligere var straffet i Frankrig, blandt andet ved byretten i Paris'
dom af 22. januar 1999 med fængsel i 6 år for bl.a. deltagelse i en forbryderisk
sammenslutning, overtrædelse af våbenloven, lov om besid-delse af
sprængstoffer, dokumentfalsk og overtrædelser i relation til direkte deltagelse i
eller forbindelse til en terrororganisation. Han blev ved dommen udvist af
Frankrig med indrejseforbud for bestandig.

Han er videre straffet ved byretten i Bobignys dom af 11. september 2001 med
fængsel i 2 år for bl.a. grov vold mod embedsmand i funktion, ulovlig
besiddelse af våben eller ammunition og for unddragelse af en foranstaltning
om udvisning. Denne dom var under afsoning, da han blev udleveret til
strafforfølgning i Danmark. Efter det oplyste har Frankrig efterfølgende af-
stået fra at få overført Domfældte til fortsat udståelse af straffen.

Retten har tidligere behandlet en sag om prøveløsladelse af Domfældte og har
ved kendelse af 22. oktober 2009 stadfæstet Direktoratet for Krimi-
nalforsorgens afgørelse af 26. marts 2009 om, at han ikke kunne løslades på
prøve på daværende tidspunkt.

Statsfængslet i Vridsløselille har den 10. februar 2010 udarbejdet indstilling
om prøveløsladelse. Heraf fremgår bl.a.:

Fængslets/arresthusets indstilling samt utilrådelighedsvurdering,
herunder begrundelse for vilkårsfastsættelsen (for og imod ansøg-
ningen samt konklusion):

Hvad der taler for prøveløsladelse:
Indsatte har på intet tidspunkt under afsoningen i herværende fængsel
givet anledning til problemer af nogen art. Inds. har under afsoning nået
en ganske høj alder, og han giver udtryk for, at han ønsker et mere stille og
roligt liv. Der har ikke været udgange, der kan lægges vægt på i en
misbrugsvurdering i hverken positiv eller negativ retning. Indsatte er på
nuværende tidspunkt indstillet til opstart i ledsaget udgang, da man fortsat
ikke ser at indsatte vil kunne udvises og at ej heller mener der ri-siko for
undvigelse.
Der er fra fængslets side ikke mistanke om, at indsatte har fortsat sit
tidligere politiske virke under afsoning.

Hvad der taler imod prøveløsladelse:
Inden for de seneste år og meget tæt på anholdelsen her i Danmark har
indsatte afsonet 2 domme i Frankrig. Dom af 22. januar 1999, hvor han
blev idømt 6 års fængsel for bl.a. overtrædelse af våbenloven, hæleri,
overtrædelse af udlændingelov og overtrædelse i relation til direkte del-



/

side 3

tagelse i eller forbindelse til en terrororganistation. Endvidere er han idømt
2 års fængsel den 11. september 2001 for overtrædelse af våben-loven og
unddragelse af en tidligere udvisningsdom fra Frankrig. Han blev i
forbindelse med løsladelse på 2-års dommen overført til retsfor-følgelse i
Danmark i forbindelse med den dom, han nu har mulighed for løsladelse
fra. På baggrund af dette må man sige, at der er tæt recidiv.

Afdelingens og forsorgens indstilling:
Under henvisning til Udlændingestyrelsens afgørelse af d. 11. februar
2005, hvoraf det fremgår, at indsatte vil være i risiko for overgreb ved
tilbagevenden til hjemlandet og indsattes adfærdsmæssige forhold un-der
afsoning sammenholdt med inds. alder, er man fra afd.side af den
vurdering, at indsatte skal løslades i indeværende år.

Idet indsatte ikke forventes udvist, er man dog af den vurdering, at for-
inden der indstilles positivt til en løsladelse, skal inds. i et udgangsfor-løb
mhp. forberedelse af en løsladelsessituation grundet den lange fængsling.

Såfrem inds. prøveløslades foreslås der en prøvetid på tre år og tilsyn af
Den fri Kriminalforsorg på to år. Der vurderes ikke at være behov for
særvilkår.

Det indstilles, at inds. meddeles afslag på løsladelse på nuværende tids-
punkt, men at der arbejdes videre med et udgangs- og udslusningsfor-løb.

Direktoratet for Kriminalforsorgen gav den 26. februar 2010 Domfældte afslag
på udgang. Efter at Domfældte havde klaget til Ombudsman-den, meddelte
direktoratet i brev af 21. juni 2010 til Domfældtes advo-kat, at direktoratet på
nuværende tidspunkt og på det foreliggende ikke fandt grundlag for løsladelse
før hele straffen var udstået, og at direktoratets afslag på udgang skulle ses i
sammenhæng hermed. I afgørelsen er bl.a. anført:

Da De imidlertid udtrykkeligt har bedt om oplysninger om Deres kli-ents
resterende strafafsoningsforløb, kan direktoratet oplyse, at således som
sagen foreligger oplyst på nuværende tidspunkt, vil Deres klient ikke
kunne forvente at blive prøveløsladt i medfør af straffelovens § 38, stk. 1.
Dette skyldes, at der foreligger en væsentlig risiko for recidiv til ny ikke
bagatelagtig kriminalitet. (...). Direktoratet skal samtidig be-mærke, at
direktoratet ikke i afgørelsen af 26. marts 2009 om afslag på
prøveløsladelse har henvist til Deres klients manglende udslusning, li-
gesom direktoratet kan oplyse, at udslusning ikke er en absolut forud-
sætning for prøveløsladelse, omend et vellykket udslusningsforløb kan
indgå i den samlede vurdering af en prøveløsladelsessag.

Direktoratet kan endvidere oplyse, at kriminalforsorgen vil tage



/

side 4

spørgsmålet om en kortvarig udslusning med ledsagede udgange i det
sidste cirka halve år før endt straf op til vurdering til sin tid, det vil sige
omkring den 1. januar 2012. Dette vil ske med henblik på, at Deres kli-ent
får mulighed for at gøre sig bekendt med samfundet udenfor, inden han
har udstået den fulde straf den 18. juli 2012. Det bemærkes i den
forbindelse, at Deres klient ikke har bestemte nærstående personer at
besøge, hvorfor udgangsformålet ikke skønnes at være tungtvejende.

På fællesmødet den 22. og 23. november 2010 indstillede Statsfængslet i
Vridsløselille under henvisning til direktoratets afgørelse af 21. juni 2010, at
der ikke foretoges noget i den kommende fællesmødeperiode, og at der såle-
des skulle meddeles afslag på prøveløsladelse på nuværende tidspunkt. Af-
delingen havde indstillet, at Domfældte blev meddelt tilladelse til ledsa-get
udgang en gang om måneden, og at man efter 3-4 ledsagede udgange kunne
udarbejde indstilling om overgang til uledsaget udgangsforløb, hvis de
ledsagede udgange forløb tilfredsstillende.

Ved afgørelse af 27. januar 2011 meddelte Direktoratet for Kriminalforsor-gen
Domfældte afslag på prøveløsladelse i overensstemmelse med fæl-lesmødets
indstilling. Afgørelsen indeholder ingen særskilt og konkret be-grundelse på
afslaget på prøveløsladelse, men blot en henvisning til de ret-ningslinjer, der i
almindelighed følges af direktoratet.

Domfældte har gjort rede for sine synspunkter i et indlæg af 30. april 2011.
Heri har han bl.a. anført, at han aldrig har været terrorist. Han har til-hørt det
politiske parti F.I.S, som har været anerkendt verden rundt og god-kendt på
nationalt niveau, indtil det blev opløst i 1992. Han har aldrig delta-get i noget
attentat, har ikke dræbt nogen og har ikke villet dræbe nogen. Det er
fuldstændig absurd at tro, at han kunne tænkes at ville tilslutte sig en ter-
roristgruppe, da han er et sygt og 60 år gammelt menneske, der er ramt af
leddegigt.

Parternes synspunkter

Direktoratet for Kriminalforsorgen har bl.a. anført, at Domfældte ud-står en
straf af fængsel i 10 år for blandt andet røveri, forsøg på manddrab og
overtrædelse af våbenloven, det vil sige personfarlig kriminalitet. Han har ikke
afviklet udgang i den aktuelle afsoning, idet det blev vurderet, at der foreligger
risiko for misbrug af udgang i form af unddragelse af restafso-ning samt ny
kriminalitet, ligesom hensynet til retshåndhævelsen taler imod
udgangstilladelse. Direktoratet har ved sin afgørelse af 21. juni 2010 om af-
slag på udgang bemærket, at man vil tage spørgsmålet om en kortvarig ud-
slusning med ledsaget udgang op til vurdering i det sidste cirka halve år før
endt straf.

Domfældte er tidligere straffet i Frankrig for personfarlig kriminalitet. Efter at
han blev dømt i Frankrig, begik han ny kriminalitet i Danmark. Kri-



/

side 5

minaliteten i Danmark er begået efter nøje planlægning, på en måde hvor
Domfældte var klar til at tage et andet menneskes liv for at udføre krimi-
nalitet.

Henset til kriminalitetens art, antallet af tidligere forstraffe i Frankrig for li-
geartet kriminalitet og terrorvirksomhed, at kriminaliteten er begået efter nø-je
planlægning og sammenholdt med, at Domfældte ikke har afviklet et udgangs-
og udslusningsforløb, er det med rette, at Direktoratet for Krimi-nalforsorgen
har fundet, at betingelserne for at løslade Domfældte på prøve ikke var opfyldt,
da afgørelsen herom blev truffet den 27. januar 2011. Afslaget på
prøveløsladelse er truffet helt i overensstemmelse med gældende praksis for
løsladelse af langtidsindsatte. Afgørelsen er ikke i strid med EMRK.

Domfældte har bl.a. anført, at det bestrides, at der er usikkerhed om, hvorvidt
han vil være politisk aktiv fremover, idet han klart har givet og gi-ver udtryk
for, at det ikke vil komme på tale, og at dette derfor ikke er en barriere i
forhold til at vurdere en recidivrisiko.

Der er ikke nogen recidivrisiko. Til støtte herfor er henvist til Statsfængslet i
Vridsløselilles indstilling til prøveløsladelse af 10. februar 2010, der taler for
prøveløsladelse. Der er fra fængslet side ikke mistanke om, at han har fortsat
sit tidligere politiske virke under afsoning. Det tidligere recidiv ligger mange
år tilbage, og han er i dag blevet en ældre, stille og rolig mand.

Det kan ikke bebrejdes Domfældte, at han ikke har været på udgang el-ler
lignende. Ved afgørelsen om prøveløsladelse må man derfor lægge stor vægt
på de oplysninger, som fængslets afdeling, der kender ham bedst, har redegjort
for og som ikke gør det utilrådeligt at prøveløslade ham, tværti-mod.

Under henvisning til, at det er mange år siden Domfældte recidiverede og til
hans nuværende alder og de foreliggende oplysninger om, at der ikke er nogen
mistanke om, at han har fortsat sine politiske interesser, og at han under
afsoningen har opført sig eksemplarisk, gøres det gældende, at det ik-ke er med
rette, at direktoratet har fundet, at betingelserne for prøveløsla-delse ikke var
opfyldt, da man traf afgørelse herom den 27. januar 2011, el-ler at de i hvert
fald ikke længere er opfyldt.

Endelig er det gjort gældende, at det er i strid med EMRK og dansk ret, at der
er givet Domfældte afslag på prøveløsladelse.

Rettens begrundelse og afgørelse

Domfældte afsoner Østre Landsrets dom af 11. september 2002 på fængsel i 10
år. Ved dommen blev det bestemt, at han skulle udvises af Dan-mark med
indrejseforbud for bestandig. I følge dommen blev han fundet



/

side 6

skyldig sammen med to medgerningsmænd i røveri af særlig farlig karakter
begået den 2. juli 2001 mod en bank, hvor de ved vold eller trussel om øje-
blikkelig anvendelse af vold fratog personalet 103.726,50 kr., idet de ind-fandt
sig maskerede i banken og med mindst et skarpladt håndskydevåben, samt i
forsøg på manddrab ved under flugten fra bankrøveriet at have for-søgt at
dræbe to polititjenestemænd, der befandt sig i en patruljevogn, idet Domfældte
med en pistol af kaliber 45 og en af medgerningsmændene med en revolver af
kaliber 38 afgav flere skud mod politifolkene, hvoraf en blev ramt i låret.

Det fremgår af dommen, at Domfældte tidligere var straffet i Frankrig ved dom
af 22. januar 1999 med fængsel i 6 år for bl.a. deltagelse i en for-bryderisk
sammenslutning, overtrædelse af våbenloven, at lov om besiddelse af
sprængstoffer, dokumentfalsk og brug af falske administrative dokumen-ter og
overtrædelser i relation til direkte deltagelse i eller forbindelse til en
terrororganisation, samt ved dom af 11. september 2001 med fængsel i 2 år for
bl.a. grov vold mod embedsmand i funktion i to forhold, ulovlig besid-delse af
våben eller ammunition og unddragelse af foranstaltning om udvis-ning.
Voldsforholdene var forøvet mod en politiofficer under trussel om brug af
våben. Ved begge de franske domme blev der truffet bestemmelse om, at han
skulle udvises af Frankrig med indrejseforbud for bestandig.

Domfældte er således fra slutningen af 1990'erne og til 2002 dømt flere gange
for ligeartet, grov personfarlig kriminalitet, og der har dengang fore-ligget tæt
recidiv. Baggrunden for kriminaliteten dengang har efter det oply-ste været
Domfældtes forbindelse med modstandsbevægelse for Algeri-et.

Efter sagens oplysninger har udlændingemyndighederne efter dommen af 11.
september 2002 vurderet, at Domfældte ikke vil kunne udsendes af Danmark
til Algeriet, da han vil være i fare i hjemlandet. Han må derfor for-ventes
løsladt til foreløbig tålt ophold i Danmark.

I følge udtalelserne fra Statsfængslet i Vridsløselille har Domfældte, der nu er
62 år gammel, ikke givet anledning til nogen problemer under afsonin-gen.
Han har intet misbrug. Der er heller ikke oplysninger, der tyder på, at han
under afsoningen har fortsat sit politiske virke. Den afdeling, hvor han afsoner,
har tidligere og senest i februar 2010 indstillet til enten prøveløsla-delse eller
til overflytning til åbent fængsel eller pension med henblik på se-nere
prøveløsladelse, ligesom man har indstillet, at der blev påbegyndt et forløb
med ledsagede udgange.

Domfældte har indtil nu ikke haft ledsagede udgange. Et sædvanligt ud-
slusningsforløb er således ikke påbegyndt og vil efter direktoratets afgørelse af
21. juni 2010 heller ikke blive påbegyndt før til januar 2012.

Ved afgørelse af om der kan ske prøveløsladelse, skal der foretages en konk-



/

side 7

ret og aktuel vurdering af, om en prøveløsladelse vil være utilrådelig, dvs. om
der er risiko for recidiv til ikke bagatelagtig kriminalitet. I vurderingen indgår
bl.a. den begåede kriminalitet, tidligere kriminalitet, den indsattes forhold
under afsoningen, herunder eventuelle misbrugsproblemer eller reci-div under
afsoningen, og hans løsladelsessituation. For indsatte, der afsoner en langvarig
straf, skal der normalt have været et sædvanligt udslusningsfor-løb, idet det
uden det kan være vanskeligt at vurdere risikoen for recidiv. En sædvanlig
udslusning kan dog ikke opstilles som en absolut betingelse, hvis det på anden
måde kan vurderes, om prøveløsladelse er tilrådelig eller utilrå-delig.

Domfældte er nu 62 år gammel og han har ikke givet anledning til no-gen som
helst problemer under afsoningen. Hans kriminalitet, der var af me-get
personfarlig karakter, ligger 10 år tilbage og der ikke er tegn på, at han under
afsoningen har fortsat sin tidligere politiske aktivitet, eller kan og vil gøre det
ved løsladelse. Han må forventes løsladt til Center Sandholm, da han ikke kan
udsendes af Danmark og således vil være i Danmark på tålt op-hold. Selvom
Domfældte hidtil ikke har haft mulighed for ledsagede udgange med henblik
på sædvanlig udslusning fra fængslet, finder retten ef-ter det således
foreliggende, at Direktoratet for Kriminalforsorgen ikke har godtgjort, at det
ville være utilrådeligt at løslade Domfældte på prøve, da man traf afgørelsen af
27. januar 2011.

Som følge heraf tager retten direktoratets og Domfældtes subsidiære påstand til
følge, således at sagen hjemvises til Direktoratet for Kriminalfor-sorgen med
henblik på fastsættelse af vilkår for en prøveløsladelse af Domfældte.

Derfor bestemmes:

Direktoratet for Kriminalforsorgens afgørelse af 27. januar 2011 om ikke at
løslade Domfældte på prøve hjemvises med henblik på fastsættelse af vilkår
for prøveløsladelse.

Ingen af parterne betaler sagsomkostninger til den anden part eller til stats-
kassen.

Dommer